Freeway Holding

Freeway ApS er en dansk privat koncern, der driver, ejer og udvikler en række populære websites og portaler, herunder Dating.dk, Plusbog.dk, Lejebolig.dk, Student Media. Virksomhedens kerneforretning er at investere i iværksætteri og bistå iværksætterne med udvikling af deres selskaber. Virksomhedens hovedkontor ligger i Viborg. Morten L. Wagner er koncerndirektør. Virksomheden er ejet af Morten L. Wagner og Morten O. Wagner.

Grundstenen til virksomheden blev lagt i 1998 med lanceringen af den online datingside Dating.dk, der blev etableret af Henrik Back, Peter Johan Lystbæk Sønderby, Morten Oliver Nicolai Wagner og Morten Ludvig Wagner. Det var den første datingside i Danmark. Der er mere end 20 virksomheder i koncernen i dag, de fleste hovedsageligt webbaserede. I 2008 blev Freeway Holding etableret som et selvstændigt navn for virksomheden.

I 2013 har Peter Johan Sønderby-Wagner stiftet internetvirksomheden Luxplus.

Websteder 
Virksomheden driver en række hjemmesider:

42Raw.dk
Better Students
Studienet.dk - målrettet gymnasiet
Studieportalen.dk
Studerende Online
Bingo.dk
Comeat.net
Concept.dk
Findrommate.se
Freepay.dk
Hyrenbostad.se
KforKage.dk
Lamourbox.dk
Myselfie.dk
Partyinabox.dk
Plusbog.dk
Plusbok.se
Single.dk
Spigo.dk

Avisen.dk 

Avisen.dk er en dansk netavis, der oprindeligt varejet af A-Pressen og Freeway, men siden 2019 har været 100% ejet af Freeway.

Bolig.dk/Lejebolig.dk 
Bolig.dk er en annonceside, der formidler boliger til salg og leje i Danmark. Målt på antal boligemner er boligportalen Danmarks største.

Hjemmesiden ejes af Bolig.dk ApS, der ejer og driver en række tilsvarende portaler i Danmark og Sverige. Virksomheden ejes af Freeway Holding og selskabets stifter Michael Eggert (født 12. juli 1975).

Dating.dk 

Dating.dk er en datingside, der blev grundlagt i 1998. Det er Danmarks ældste og største datingside.

RoomService.dk 
Roomservice.dk er en takeaway service, som leverer takeaway fra gourmetrestauranter i København. Roomservice blev grundlagt i 2009, og selskabet har mere end 70 samarbejdsrestauranter. I 2017 havde selskabet havde 8 fuldtidsansatte.

Room Service blev i sommeren 2017 købt af Freeway Holding, som opkøbte Cofocos ejerskab i Room Service

Virtual Manager 
Virtual Manager eller Vman, som det også kaldes, er et danskudviklet online-fodboldspil, hvor man som manager har muligheden for at styre en række aspekter omkring et fodboldhold. Dette inkluderer således bl.a. træning, taktik, køb/salg af spillere, drift af stadioner og valg af shorts/trøje-farver.

Gennem spillet optjener man virtuelle penge, kaldet credits, ved at spille kampe og handle med spillere. Pengene kan investeres i nye og bedre spillere, der så kan føre holdet til tops i ligaen.

Tidligere selskaber 
Arto (1998-2016)
dkbn (2004-2013)
Karel van Mander (natklub) (2008-2012)
Trendsales (50% ejerandel fra 2005-2010)
Virtual Manager (2007-2019, 50% ejerskab)

Hæder 
Freeway og de forskellige tilknyttede virksomheder har modtaget en række priser og nomineringer, bl.a.:
 Gazelle Vinder 2005 (Freeway)
 New Media Days æresprisen 2007 (Freeway)
 Den Danske Designpris 2008/2009 (Trendsales)
 Ivækstpris Nominee 2011 (Roomservice.dk)
 Gazelle Bolig.dk ApS 2012
 Gazelle Bladkiosken ApS 2012 (Plusbog.dk)
 "Made in Viborg" for Dating.dk 2012
2. plads i e-handelsprisen 2015 "Bedste nye E-handelsvirksomhed" (Luxplus)
3. plads i e-handelsprisen 2016 "Bedste B2C virksomhed med omsætning 25-75 mio DKK" (Luxplus)
Børsen Gazelle for Luxplus 2018

Referencer

Eksterne henvisninger

 Sådan var Datingkongens vilde begyndelse  business.dk 14. september 2013

Etableret i 1998
Virksomheder i Viborg